بیرلشمیش میللت‌لر تشکیلاتی (بمت) کاخوفکا سدی‌نین داغیلماسیندان سونرا لازیمی اینسانی یاردیمین بؤلگه‌یه چاتدیریلماسی اوچون روسیایا نظارتی آلتیندا اولان اراضی‌لره گیریش ایجازه‌سی وئرمه‌سی ایله علاقه‌دار چاغیریش ائدیب.
بمت-نین اوکراینا‌داکی اینسانی مسئله‌لر اوزره کووردیناتورو دنیس براون اوکراینا‌داکی کاخوفکا سدی‌نین داغیلماسیندان سونرا بؤلگه‌یه اینسانی یاردیمین چاتدیریلماسی مسئله سینده اوکراینا و روسیا حکومت‌لری ایله امکداش‌لیق ائتدیک‌لرینی بیلدیریب.
"روسیا فدراسیونو ایندییه‌دک اونون موقتی حربی نظارتی آلتیندا اولان اراضی‌لره گیریش خواهیشیمیزی رد ائدیب" دئین دنیس براون بمت-نین بؤلگه‌یه اینسانی یاردیم چات‌دیرماق اوچون سعی‌لرینی داوام ائتدیرجگینی بیلدیریب.
دنیس براون دئییب: "بیز روسیا حاکمیتینی اولوسلار آراسی اینسانی حقوق چرچیوه‌سینده اؤز عهده ‌لیک‌لرینه اویغون حرکت ائتمه‌یه چاغیریریق".
